અમદાવાદ: ગઈ કાલે નિકોલ ગામ રોડ ખાતે મ્યુનિ. તંત્ર દ્વારા ભારે બેદરકારીથી હાથ ધરાયેલા ડિમોલિશન દરમિયાન જે કરુણ દુર્ઘટના સર્જાઈ તેનાથી સમગ્ર શહેરમાં ભારે અરેરાટી ફેલાઈ ગઈ છે. આમાં આઘાતજનક બાબત એ છે કે નિકોલ ગામ રોડના દુકાનદારો છેક ૨૦૧૧માં તત્કાલીન શહેરી વિકાસ નીતિન પટેલને મુખ્યપ્રધાનના સ્વાગત ઓનલાઈનમાં ફરિયાદ કરી રૂબરૂ પણ મળ્યા હતા. તે વખતે નીતિન પટેલે તત્કાલીન મ્યુનિ. કમિશનર ગુરુપ્રસાદ મહાપાત્ર સાથે ચર્ચા કરીને તેમને સ્થળ તપાસ કરીને નિર્ણય લેવાની સૂચના આપી હતી તેમ છતાં કોર્પોરેશનનાં માંધાતાઓ ગાંધીનગરના આદેશને ઘોળીને પી ગયા હતા.